V ankete ste dali najavo, že sa na receptík tešíte, čo zas teší mňa.
Takžéééé - sľúbený recept na karfiólovú pizzu je TU❗❗❗ Karfiólová pizza bola mojím postrachom. Po tom, ako som vyskúšala akýsi recept na "výbornú karfiólovú pizzu bez múky" som si povedala nikdy viac. ALE potom som narazila na tento perfektný recept , ktorý si neviem vynachváliť a verím, že u vás to bude rovnako 🙂
Čo na to budeš potrebovať?
▪️1/2 väčšieho karfiólu ▪️100 g strúhaného tvrdého syra ▪️2 vajcia ▪️1 a 1/2 ČL sušeného oregána ▪️soľ, korenie
Karfiól si rozoberieme na ružičky, umyjeme pod tečúcou vodou a nakrájame nadrobno, aby sme nemali veľké kúsky v ceste. Pridáme vajíčka, nastrúhaný tvrdý syr, osolíme, okoreníme, pridáme oregano a všetko pekne zamiešame na hustú masu. Cesto z karfiólu sa môže najprv trochu rozpadávať, ale počas pečenia sa vďaka syru pekne scelí. Prenesieme si ho na plech vystlaný papierom na pečenie a vytvarujeme do kruhu (najlepšie je mať plech v tvare kruhu, pracuje sa s tým ľahšie). Cesto pečieme cca 15-20 minút vo vopred vyhriatej rúre na 210°C. Keď vidíme, že cesto je na povrchu mierne zlatisté, vyberieme ho z rúry a môžeme pridať prísady na pizzu podľa vlastnej chuti - ja som pridala kečup, prosciutto, kukuricu a mozzarelu. Pizzu ešte raz vložíme do rúry zapiecť aj s ingredienciami.
Bojíš sa toho, že karfiól bude v ceste veľmi cítiť?
Cítiť ho tam minimálne a navyše je pizza z neho chutnejšia ako tá z klasického cesta 😍
Vyskúšaš si ju upiecť? 🤔Verím, že áno a dúfam, že mi napíšeš do komentára ako ti podarila ❤️
#food #pizza #dinner #califlowerpizza #vecera